Diari Oficial de la Generalitat Valenciana


Sumari del DOGV 5667, del 26-12-2007 (2007/15072)

ORDE d'11 de desembre de 2007, de la Conselleria d'Educació, per la qual s'autoritza l'ampliació del període transitori, per a impartir una segona línia d'Educació Secundària Obligatori, al centre docent privat Nuestra Señora de los Ángeles.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5667

Data del DOGV
:   26-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15067


Data del document
:   11-12-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Alacant
    * centre d'ensenyament
    * ensenyament privat
    * ensenyament secundari

ORDE d'11 de desembre de 2007, de la Conselleria d'Educació, per la qual s'autoritza l'ampliació del període transitori, per a impartir una segona línia d'Educació Secundària Obligatori, al centre docent privat Nuestra Señora de los Ángeles. [2007/15620]  
L'expedient ha sigut iniciat a instància del representant de la titularitat del centre docent privat d'Educació Infantil, Primària i Secundària Nuestra Señora de los Ángeles, número de codi 55628947, situat en el carrer Pardo Bazán, 8, d'Alacant, que sol·licita l'ampliació del període transitori autoritzat al centre, per a impartir una segona línia d'Educació Secundària Obligatòria.  
Per Orde de 18 de gener de 1999, de la conselleria de Cultura, Educació i Ciència, s'autoritzà el centre Nuestra Señora de los Ángeles d'Alacant per a impartir l'Educació Secundària Obligatòria amb un total de 4 unitats i 120 places escolars.  
Per Resolució de 31 de gener de 2002, la Direcció General de Centres, va aprovar l'adequació de les instal·lacions proposades, quant a espais educatius, d'acord amb la legislació aplicable, al centre Nuestra Señora de los Ángeles d'Alacant, per al període transitori curs 1998/99-2007/08, per a impartir una segona línia d'Educació Secundària Obligatòria.  
Per Orde de 26 de juny de 2002, de la conselleria de Cultura i Educació, s'autoritzà el centre Nuestra Señora de los Ángeles d'Alacant per a impartir ensenyances d'Educació Especial (suport a la integració), mantenint el període transitori curs 1998/99-2007/08, per a impartir una segona línia d'Educació Secundària Obligatòria, període transitori que es complix en el curs acadèmic 2007/08.  
L'expedient inclou l'informe de la Inspecció d'Educació.  
Vistes la Llei Orgànica 8/1985, de 3 de juliol (LODE; BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyances escolars de règim general; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Autoritzar l'ampliació, del període transitori autoritzat, al centre Nuestra Señora de los Ángeles, número de codi 44512112, per a impartir una segona línia d'Educació Secundària Obligatòria, fins al curs acadèmic 2010/2011.  
Segon  
El centre queda supeditat a la reducció progressiva cada curs acadèmic, a partir del curs 2007/08, d'una unitat d'Educació Secundària Obligatòria, de manera que el centre a l'inici del curs acadèmic 2011/2012, quedarà configurat amb la següent autorització.  
3 unitats d'Educació Infantil, segon cicle, amb 75 places escolars.  
6 unitats d'Educació Primària, amb 150 places escolars.  
4 unitats d'Educació Secundària Obligatòria, amb 120 places escolars.  
2 unitats d'Educació Especial, suport a la integració, una per a Educació Primària i una altra per a Educació Secundària Obligatòria, amb 30 places escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia que es publique en Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 11 de desembre de 2007  
El conseller d'Educació,  
ALEJANDRO FONT DE MORA TURÓN